तेले और पीली कुंगी के हमले की चपेट में गेहूं की फसल
लालड़ू | किसानअभी आलू की फसल की बर्बादी से हुए नुकसान से उभरे भी नहीं थे कि उनकी पकने को आई गेहूं की फसल पर तेले और पीली कुंगी के हमले की चपेट में गई है। इससे किसानों की चिंता और बढ़ गई है। विडंबना यह है की सैकड़ों रुपए खर्च करके कीटनाशकों का स्प्रे भी इस हमले पर बेअसर साबित हो रहा है इलाके के गांव लालडू, धर्मगढ़, रामगढ़ रुड़की, जेओली, जोला कलां, टर्डक, भुकड़ी इत्यादि गांव के दर्जनों किसानों ने बताया इस समय उनकी गेहूं की फसल पर तेले और पीली कुंगी का जबरदस्त हमला हो रहा है। किसानों के अनुसार गेहूं की फसल पर इसका बुरा प्रभाव पड़ रहा है क्योंकि तेला और पुंगी गेहूं की बाली का रस चूस लेते हैं जिससे फसल की पैदावार कम हो जाती है। यह किसानों के लिए आर्थिक घाटे का बड़ा कारण है किसानों ने बताया वे फसल को बचाने के लिए मिड्ढा, ट्रॉपिकाना जैसी कीटनाशक दवाइयों का स्प्रे कर रहे हैं जो के उन्हें ₹500 के करीब प्रति एकड़ का खर्चा पड़ता है किसानों ने बताया कि एक बार स्प्रे करने के बाद भी तेला और पीली कुंगी खत्म नहीं हो रही है। उन्हें एक से अधिक बार स्प्रे का खर्च अतिरिक्त झेलना पड़ रहा है। किसान तेल और पीली कुंगी के लिए दिन में गर्मी और रात को मौसम ठंडा को जिम्मेवार मान रहे हैं जिसे वेस्टर्न डिस्टरबेंस का एक हिस्सा माना जा रहा है परंतु खेतीबाड़ी विभाग इस तरफ से किसानों के इस तर्क से सहमत नहीं है। वह मौसम को फसल के लिए वरदान मान रहा है खेतवाड़ी ब्लॉक कब सर डॉक्टर बलदेव सिंह बराड़ का कहना है कि दिन की धूप गेहूं के लिए वरदान है। इस मौसम से गेहूं का झाड़ दो क्विंटल प्रति एकड़ बढ़ने की संभावना है उन्होंने कहा की इलाके में तेल एवं पीली कुंगी का असर जरूर है पर बहुत ज्यादा नहीं है और इसलिए किसानों को ज्यादा चिंतित होने की जरूरत नहीं है। उन्होंने कहा कि किसानों को फसलों पर अंधाधुन स्प्रे से बचाना है और फसलों को बीमारी भी नहीं लगने देनी। इस दौरान पंजाब किसान सभा के नेता लाभ सिंह कॉल सिंह चंद्रपाल उजागर सिंह ने मांग की है के गेहूं की फसल पर हुए तेल ले और पीली कुंगी के मामले में विभाग के माहिर किसानों की मदद करें इस बीमारी की रोकथाम के लिए जरूरी उपायों को किसानों तक पहुंचाएं अन्यथा आलू की फसल की बर्बादी से हुए नुकसान के बाद किसान गेहूं की फसल का नुकसान झेलने की स्थिति में कतई नहीं होंगे।
hin_Deva hin_Deva